
13. sjednice Vijeća Mjesnog odbora Mlinovi,
održane u četvrtak 23. lipnja 2022.
u MO Mlinovi, Jahorinska 5,
s početkom u 19.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća

Odsutni članovi Vijeća:
Gordan Vergles, član Vijeća
Zlatko Domljan, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 3 od 5 članova Vijeća.
             Potpredsjednica Vijeća MO Mlinovi snima sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik sa 12. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 13. sjednice koji je jednoglasno prihvaćen.  
DNEVNI RED:

1. Usvajanje prioriteta planova malih komunalnih akcija mjesnih odbora za 2023.
2. Tekuća problematika 
3. Pitanja, prijedlozi i obavijesti


1) Usvajanje prioriteta planova malih komunalni akcija mjesnih odbora za 2023. – mjesni odbor Mlinovi

1. Izgradnja dječjeg igrališta na Razgledu

2. Na svim ulazima u Podsljeme staviti veliku ploču “Dobrodošli u Podsljeme" sa strelicama za Mlinove i Šestine te Gračane, Markuševec i Vidovec. Staviti kartu s najznačajnijim mjestima za posjetiti, bioraznolikost, slavni ljudi i sl.
 
3. Pronalaženja rješenja problema manjka parkirnih mjesta u području centra Mlinova 
 
4. Snježničke stube - otkup zemljišta i prenamjena projekta. Traži se da se napravi cesta i stube jer postoji upisani put Jelešće, koji je sada zagrađen ilegalno sagrađenom garažom, a služio je za hitne intervencije i da stanovnici mogu do svojih domova dopremiti potrebito. Uz to ide promjena cijele infrastrukture koja se nalazi ispod ceste 
 
5. Uređenje i/ili rekonstrukcija Šumskih, Alanskih i Lovćenskih stuba
 
6. Uređenje kraja Svetojanske ulice i stuba prema Gornjem Prekrižju
 
7. Podizanje sigurnosti prometa u Mlinovima s naglaskom na postavljanje semafora, prometnih znakova, uzdignutih ploha na prioritetnim lokacijama, postavljanje prometnih ogledala (temeljem prometne studije)
 
8. Nastavak provođenja asfalterskog programa prema prioritetnim zahtjevima određene lokacije i ovisno o raspoloživim financijskim sredstvima u 2023.
 
9. Uređivanje lijeve strane nogostupa na potezu od Jahorinske ulice do završetka Mlinova uz postavljanje zaštitne ograde za pješake po potrebi (npr uz pješačke prijelaze) 

10. Asfaltiranje Bitorajske ulice

11. Postavljanje spomenika poginulim braniteljima Domovinskog rata
 
12. Ulična rasvjeta u Zavižanskoj ulici kod kč broja 18/20.
 
13. Postavljanje oglasne ploče ispred zgrade mjesne samouprave 

14. Postavljanje trampolina na dječjem igralištu nasuprot dućana Spar

15. Sanacija mosta iznad potoka u centru Mlinova (ugao Jahorinske ulice i ulice Mlinovi).

Nakon provedene rasprave VMO Mlinovi jednoglasno donosi zaključak kojim se prihvaćaju navedeni prioriteti za 2023. godinu.


2) Tekuća problematika 

            Predsjednik Vijeća daje pregled događanja od zadnje sjednice:
1.1.  Stanovnik Mlinova poslao je predsjedniku Vijeća mail u vezi pješačkog prijelaza kod 
dječjeg parka (ugao Svetojanske ulice i ulice Mlinovi) koji predstavlja veliku opasnost jer ne postoji uspornik. Navodno je gospodin poslao dopis u vezi iste problematike i na Gradsku četvrt a traži da iz nadležne službe Grada izađu na očevid i postave semafor ili uspornik. Predsjednik je 17.06.2022. odgovorio gospodinu da je poslan dopis Sektoru za promet u Gradskom uredu. VMO Mlinovi već je ukazalo na taj problem ali nije ništa poduzeto od nadležnih službi Grada pa je sada zahtjev ponovljen. 

1.2.  Stanovnica Mlinova poslala je mail predsjedniku Vijeća u vezi rješavanja pitanja pješačkog
prijelaza na lokaciji ulica Mlinovi kod kč 120. Grad Zagreb je donio rješenje 11.05.2021. o postavljaju pješačkog prijelaza a koje nije do danas realizirano. Predsjednik Vijeća je zatražio da Gradska četvrt ponovo pošalje zahtjev za realizaciju pješačkog prijelaza. Gospođa također traži da se postave uspornici prije pješačkog prijelaza.
         

3) Pitanja, prijedlozi i obavijesti

2.1. Vijećnik Marko Erdeljac, temeljem poziva stanovnika, napominje da Čistoća neredovito odvozi komunalni otpad na ulici Mlinovi i traži očitovanje.    

2.2. Potpredsjednica Vijeća traži povratnu informaciju u vezi nedavnog očevida na lokaciji između Štirovničke i Zavižanske ulice (koje službe su bile nazočne i u vezi koje problematike). Prema informaciji stanovnice koja je prolazila, na navedenoj lokaciji bilo je više službenih osoba. 
Sjednica završena u 19:45 sati.
        
Zapisnik sastavila:
	Silva Vresk, potpredsjednica Vijeća   
                                                                                  
	    


                              Predsjednik Vijeća
                              mjesnog odbora Mlinovi                                                                           
                               Sendi Numan

